作者:高文秀
標題:須賈大夫誶範叔・笑和尚
內容:比我舊腰身寬二分，比我舊衣襟長三寸，正遮了這破單褲精臁刃。凍剝剝正暮冬，如今暖溶溶便開春，來、來、來，謝綈袍妝點了我醃身分。(背雲)此人綈袍戀戀，尚有故人之心也。(須賈雲)先生，與小官同到邸舍，共一飯敘舊如何？(正末雲)敢問大夫為何至此？(須賈雲)先生不知，小官特來慶賀張祿丞相。先生在秦已久，可曾聞的張祿丞相與誰人最善也？(正末雲)原來大夫因賀張祿丞相到此。小生別無聞見，但張祿丞相與小生亦有一面之交。(須賈雲)哦，先生原來與張君有善。(做背科，雲)我這綈袍送的著了也。(回雲)先生，吾聞秦國大小之事，一決於相君。今吾等在此，去留皆出其口。先生如肯與小官少進片言，慨放小官回還，也見得先生不忘故舊。豈有意乎？(正末雲)這個當得，但恐人微言輕，不足為重。(須賈雲)我想先生在魏國時，小官也不曾輕視先生。(正末雲)多感！多感！(唱)。